ועדת הכספים, כנסת 18, פרוטוקול מספר 171, 2009-10-20 11:45

משה גפני: אנחנו עוברים לנושא הבא: תקנות מס הכנסה (תיאומים בשל אינפלציה) (שיעור פחת) (תיקון מס' 3), התש"ע 2009.

משה גפני: מי מציג?

מיכל הנר-דויטש: תקנות מס הכנסה (תיאומים בשל אינפלציה) (שיעורי פחת) (תיקון מס' 3), התש"ע 2009.

מיכל הנר-דויטש: אנחנו מבקשים להאריך אחורה וקדימה את התקנות שקבעו פחת מואץ לציוד שמשמש בבית מלון ולציוד בבעלותה של חברה תעשייתית.

מיכל הנר-דויטש: התקנה הזאת היא תקנה שחשבנו שהיא נכנסת לתוך הוראת התיקון שנעשה, תיקון מס' 20 לחוק התיאומים, שנכתב שם שתקנות לפי סעיף 3 ימשיכו לחול.

מיכל הנר-דויטש: הבעיה שהתקנות של פחת מואץ לציוד שמשמש בבית מלון ולציוד בבעלותה של חברה תעשייתית היה מכוח משהו אחר.

מיכל הנר-דויטש: אנחנו מבקשים להאריך את זה לאור העובדה שבחוק התיאומים בוטל כבר ב-31.12.2007 - - -

שי חרמש: הפחת המואץ - - -

מיכל הנר-דויטש: זה חברה תעשייתית ובית מלון, מפעל מאושר לא קשור.

מיכל הנר-דויטש: זה חוק עידוד, זה לא קשור.

אורי אריאל: לא הבנתי, איך זה עבד עד עכשיו?

אורי אריאל: מתוך מה?

מיכל הנר-דויטש: מה קרה ב-2008?

אורי אריאל: את אומרת שב-31.12.2007 זה נגמר.

מיכל הנר-דויטש: נכון.

מיכל הנר-דויטש: מתי מגישים את הדוחות של 2008?

מיכל הנר-דויטש: בימים אלה.

מיכל הנר-דויטש: ואז בעצם פנו אלינו ואמרו - - -

אורי אריאל: תסלחי לי, 2007 מגישים ב-2008.

מיכל הנר-דויטש: אבל אנחנו מדברים על-כך שב-2008 אין.

מיכל הנר-דויטש: ב-2008 נגמר התוקף.

מיכל הנר-דויטש: העמדה שלנו היתה – חשבנו שדיי במה שעשינו במסגרת ביטול חוק התיאומים, שתקנות לפי סעיף 3 ימשיכו לחול.

מיכל הנר-דויטש: אבל, התקנות הספציפיות האלה, של ציוד בבעלות של חברה תעשייתית וציוד שמשמש בבית מלון, זה פשוט המקור החוקי שלו הוא היה שונה ולא מכוח סעיף 3 לחוק התיאומים.

מיכל הנר-דויטש: לכן אנחנו מביאים את זה בנפרד.

מיכל הנר-דויטש: זאת הקלה, זאת הטבה.

מיכל הנר-דויטש: הנישום יכול לבחור בה.

מיכל הנר-דויטש: אנחנו הודענו למשרדי רואי החשבון שצריכים להגיש את הדוחות, שזה הועבר לוועדת כספים שימתינו עם הגשת החשבון ושיקחו בחשבון פחת מואץ.

שגית אפיק: למה זה עד 2010?

מיכל הנר-דויטש: כל שנה נבחן.

מיכל הנר-דויטש: כל שנה היינו מאריכים את זה בשנה.

שי חרמש: פחת מואץ זאת פריבילגיה ששמורה בעצם לכל בית מלון ומפעל תעשייתי בכל מקום שהוא?

מיכל הנר-דויטש: חברה תעשייתית כן.

מיכל הנר-דויטש: למה הבאנו את זה עד 2010?

מיכל הנר-דויטש: כי בסוף כל שנה – נניח, ב-2009 כבר יש אליכם בדרך את חקיקת סוף שנה, שאנחנו רוצים להאריך.

מיכל הנר-דויטש: לא היינו באים אליכם עד סוף שנת 2009 ושבוע הבא עם עד תוך 2010 ולכן אנחנו מבקשים לתת ודאות, לקבוע את הפחת המואץ הזה מ-1.1.2008 ועד 31.12.2010.

שי חרמש: מיכל, אם כבר אז כבר.

שי חרמש: למה 2010?

מיכל הנר-דויטש: הנושא של פוחת מואץ ועידוד ומי רוצה עוד, כמו שיש לנו פניות - - -

שי חרמש: בואי נגיד כך: אם מישהו משקיע בבית מלון או במפעל תעשייתי, הוא לא מגדל תירס ל-30 יום.

שי חרמש: הוא משקיע מיליונים בפרויקט לטווח ארוך.

שי חרמש: אתה אומר לו: עד 2010 אתה מסודר.

שי חרמש: יקום פה משטר חדש, חלילה הממשלה הזאת תיפול ותקום ממשלה אחרת - - -

ציון פיניאן: הדגש הוא על חלילה.

שי חרמש: בהשקעות ארוכות טווח, למה שהוועדה לא תבקש מכם טווח של 5 שנים?

מיכל הנר-דויטש: טווח של 5 שנים להטבה שהיא פחת מואץ כאן ועכשיו, מאבדת את האפקט שלה.

מיכל הנר-דויטש: היא כבר לא פחת.

מיכל הנר-דויטש: היא הפכה להיות הפחת הרגיל.

מיכל הנר-דויטש: אתם זוכרים שעשינו את הפחת המואץ לשנה וחצי?

מיכל הנר-דויטש: אמרו: אנחנו רוצים כאן ועכשיו השקעות.

מיכל הנר-דויטש: לא הפכנו את זה להוראה רגילה.

שי חרמש: מי שהולך להקים בית מלון, הוא יקים אותו בעוד 3 שנים כי זה הטווח.

שי חרמש: אם אני אומר לו: גם אם תקים בעוד 3 תהיה לך את ההטבה הזאת, זה אותו תמריץ.

שי חרמש: אי-אפשר להקים בית מלון מהיום להיום אלא רק במשחקי מונופול.

שי חרמש: תנו את הטווח הארוך.

שי חרמש: אדם הולך להשקיע בעוד 3 שנים והוא יודע שזה מובטח לו גם בעוד 3 שנים.

שי חרמש: הוא צריך לעבור ועדה מקומית, ועדה מחוזית, היתרי בניה - - -

מיכל הנר-דויטש: זה ילך לחוק עידוד.

שי חרמש: ואם הוא בתל-אביב או בפתח תקווה?

מיכל הנר-דויטש: אז צריך לבחון איפה המדינה רוצה שיהיו ההשקעות האלה ומה היא רוצה לקדם.

שי חרמש: אבל כרגע את נותנת לכולם.

מיכל הנר-דויטש: לשנה אחת, כמו כל שנה שאנחנו עושים.

חזקיה ישראל: אני מהתאחדות התעשיינים.

חזקיה ישראל: מדובר בתקנות חשובות שחיכינו להן.

חזקיה ישראל: היתה תקלה, הובטח שזה יתוקן, זה יתוקן עכשיו ואנחנו מבקשים לאשר.

שי חרמש: חזקי, אתה לא בדעתי?

חזקיה ישראל: אם אפשר היה לעשות את זה גם עד 2015, אני בדעתך.

אורי אריאל: למה צריך לחזור לזה כל שנה?

מיכל הנר-דויטש: כל שנה הממשלה בוחנת, שר האוצר בוחן את הנחיצות, בודק אם אפשר.

מיכל הנר-דויטש: יש עוד מסלולים, יש את המסלול של חוק עידוד ופחת מואץ גם לבתי מלון.

מיכל הנר-דויטש: זה לא המסלול היחיד שקיים.

שי חרמש: אם הוא טוב היום כדי לעודד השקעות, מה הוא רע בעוד שנתיים וחודש?

אפשר לתת ל-2011?

מיכל הנר-דויטש: אני לא יכולה כרגע.

שי חרמש: מה זה ניתן?

שי חרמש: אתה הריבון, אתה היושב ראש.

שי חרמש: היא עובדת אצלך.

מיכל הנר-דויטש: הוא יכול לאשר או לא לאשר.

אנחנו נעלה את זה להצבעה.

מי בעד התקנות?

הצבעה בעד – רוב נגד – אין נמנעים - אין התקנה אושרה.

תודה רבה, הישיבה נעולה.